Svjetionik u Dubrisu

Svjetionik u Dubrisu, lokalno poznat i kao rimski svjetionik (engleski: Roman lighthouse), rimski je svjetionik izgrađen u Dubrisu, ondašnjoj luci rimske Britanije, danas dijelu engleskog grada Dovera. Podignut je nedugo nakon rimskog osvajanja, prema različitim procjenama 50, 80. ili oko 138. godine, zajedno sa zapadnim svjetionikom sličnih karakteristika koji nije sačuvan. Svjetionici su bili položeni na dvije uzvisine (Eastern Heights i Western Heights), uz obalu Doverskih vrata. Svjetionik na Eastern Heightsu visok je 24 m, što približno odgovara originalnoj visini, a vjekovima je služio kao zvonik crkve sv. Marije. Osim srednjovjekovne crkve, na lokalitetu je u 12. vijeku izgrađen i Doverski zamak. Svjetionik u Dubrisu danas predstavlja jedan od svega tri sačuvana svjetionika iz rimskog perioda. Galerija Vanjske veze (en) St Mary-in-Castro and the Roman lighthouse, Dover Castle, Kent Arhivirano 2019-07-28 na Wayback Machine-u, Historic England